SMS'e - Opinion - Erongo
Tuesday, June 18th, 2019 09:37:11
17 December 2018 | Opinion
Skynbaar is die regering erg bekommerd oor my veiligheid daarom die verpligtende dra van veiligheids gordels, maar glad nie so erg bekommerd oor my veiligheid wanneer dit kom by misdaad, diefstal, verkragting, molestering of kan nie motor bestuur nie! So, eintlik is hulle nie bekommerd oor jou en my veiligheid nie. Ek sien daar hoef niks ondersoek te word as ek nie 'n veiligheids gordel aan het nie. Dit is net 'n kwesie van kaartjie uitskryf en klaar. Dis waaroor dit gaan, niks makliker om geld te maak nie.
Het die paaieowerhede vergeet dat Namibia ook 'n suide het? Veral die belangrikste pad van Walvis oor Solitaire na Maltahöhe word liederlik afgeskeep. Hoekom gebeur alles net in die noorde?
Dit is darem belaglik wat NWR hierdie jaar vir kamp akkommodasie vra. By Jakkalsputz moet jy nou N$200 p/p per dag betaal. Ek persoonlik dink dis verregaande.
Lyk my nie een van die Peugot modelle is elektries nie. Dit sou eerder voorblad nuus wees as Tesla in Namibia aanmekaar gesit word of beskikbaar is. Ek het besluit om alle petrol en diesel motors te boikot tot elektries beskikbaar is in Namibia. Lyk my niemand kry die boodskap oor aardverwarming nie!
Dit is ongelooflik hoeveel groot vragmotors vanaf laat in die namiddag tot in die oggend nog deur Swakopmund beweeg. Selfs in die dag glip hulle nog deur.
Wat maak die munisipaliteit van Swakopmund? Ek het Saterdagaand deur die hoofstraat gery om die kersliggies te kyk, maar watter teleurstelling. In Sam Nujoma Straat en in die straat wat van Walvisbaai inkom, werk 'n groot groot aantal liggies of net gedeeltelik of glad nie. Hulle het dan 'n hele jaar tyd om al die ligte te toets en te herstel.
Telekom Namibia, hoe kan julle kliënte wie se rekeninge op datum is sommer afsny? Net nog 'n spyker in julle kis.
Verhuurders wat water en ligte insluit in die huurgeld, maak nie juis wins om te verklaar as inkomste nie. Huurders was en stryk vriende se klere en laat vriende oorslaap. Na onkostes afgetrek word, bly daar net genoeg oor vir bloeddruk pille.
Ek wil die skoliere en ouers wat ons inwoners by Huis Palms verras het met emmertjies vol koekies, hartlik namens ons almal bedank. Ons waardeer dit opreg.